open-index/open-wikipedia-markdown huggingface dataset:
Miracle (skladba Cascada)

„**Miracle**“ je skladba nemeckej eurodance skupiny Cascada. Skladbu zložili a produkovali Yann Peifer a Manuel Reuter pre prvý štúdiový album skupiny *[[Everytime We Touch (album)|Everytime We Touch]]* (2005). Vydaná bola ako prvý singel z albumu dňa 23. novembra 2004 cez vydavateľstvo Zooland Records. neskôr bola vydaná medzinárodne prostredníctvom vydavateľstiev Robbins Entertainment, All Around The World a Universal Music Group. Po hudobnej stránke skladba čerpá zo žánru dance, pričom text je skôr dance-popový.

## Kompozícia
„Miracle“ je rýchla skladba s dĺžkou tri minúty a tridsaťosem sekúnd. Použitie syntetizátorov, bicieho automatu a basového bubna ju zaraďuje do elektronickej tanečnej hudby. Zložená je v predznamenaní v tónine D mol. Vokálny rozsah speváčky Natalie Horler je v rozpätí od F3 do A4.

## Zostava a personál
*Natalie Horler – vokály
*Yann Peifer - text, produkcia, programovanie, inštrumentácia
*Manuel Reuter - text, produkcia, programovanie, inštrumentácia

Obsadenie je prevzaté z poznámok k albumu *Everytime We Touch*.

## Zoznam skladieb
***Originálna verzia** (2004)
#„Miracle“ [Radio Mix] – 3:38
#„Miracle“  [SAD Radio Mix] – 3:26
#„Miracle“  [Extended Mix] – 6:08
#„Miracle“  [Icarus Mix] – 6:58

## Pozície v rebríčkoch

## Referencie

## Zdroj

Kategória:Single z 2004
Kategória:Single z 2006
Kategória:Piesne skupiny Cascada
Kategória:Debutové single
Ester Ledecká

**Ester Ledecká** (* 23. marec 1995, Praha) je česká snoubordistka a alpská lyžiarka. Na Zimných olympijských hrách v roku 2018 vyhrala v Super G žien ako prvá česká alpská lyžiarka v histórii. V Pyeongchangu sa tiež stala prvým pretekárom v histórii olympijských hier štartujúcim v lyžiarskej a snoubordingovej disciplíne. V snoubordingu je dvakrát majsterkou sveta z paralelného a obrovského slalomu a tiež vicemajsterkou sveta z paralelného slalomu.

## Športová kariéra

### Snowboarding
Je dvojnásobná juniorská majsterka sveta v snowboardingu, na šampionáte v roku 2013 vyhrala súťaž v paralelnom slalome a paralelnom obrovskom slalome. V paralelnom slalome v roku 2013 bola medzi top 10 žien na svete. V slovinskej Rogle vyhrala 18. januára 2014 prvýkrát preteky Svetového pohára.

V roku 2014 na Zimných olympijských hrách v Soči, súťažila v dvoch disciplínach. V paralelnom obrovskom slalome obsadila 7. priečku, v paralelnom slalome potom 6. miesto.

Na MS 2017 vyhrala zlatú medailu v paralelnom obrovskom slalome a striebro v paralelnom slalome.

V celkovom poradí Svetového pohára v snoubordingu v paralelných disciplínach zvíťazila v roku 2016 a 2017, získala dva veľké krištáľové glóbusy. Malý krištáľový glóbus vybojovala v roku 2016, keď vyhrala v hodnotení paralelného obrovského slalomu.

### Alpské lyžovanie
Venuje sa tiež zjazdovému lyžovaniu a od roku 2016 preteká v Svetovom pohári. V roku 2017 sa zúčastnila Majstrovstiev sveta, kde bolo doteraz jej najlepšie umiestnenie 20. miesto v kombinácii. Jej olympijský triumf na XXIII. Zimných olympijských hrách v roku 2018 v Južnej Kórei v Super-G a 23. miesto v obrovskom slalome posunulo jej lyžiarsku budúcnosť do veľmi zaujímavej perspektívy.

Olympijské zlato vyhrala v Super G s číslom 26 a časom 1:21,11, s náskokom jednej stotiny sekundy pred Rakúšankou Annou Veith.

## Osobný život
Jej otec je spevák a skladateľ Janek Ledecký a dedko hokejista Ján Klapáč. Starší brat Jonáš Ledecky pôsobí ako dizajnér.

Od roku 2014 študuje marketingovú komunikáciu. V roku 2017 dostala cenu Matteo Baumgartena pre športovcov, ktorí dokázali úspešne kombinovať športovú kariéru a štúdium na vysokej škole.

## Referencie


Kategória:Narodenia v 1995
Kategória:Narodenia 23. marca
Kategória:Olympijskí víťazi v alpskom lyžovaní
Kategória:České alpské lyžiarky
Kategória:Českí olympijskí víťazi
Kategória:Českí olympionici
Kategória:Snoubordisti na Zimných olympijských hrách 2018
Kategória:Alpskí lyžiari na Zimných olympijských hrách 2018
NIST-F1

náhľad|NIST-F1 v roku 1999.
**NIST-F1** sú céziové fontánové atómové hodiny uložené v Národnom inštitúte pre štandardy a technológiu (*National Institute of Standards and Technology*, skratka NIST) v meste Boulder v štáte Colorado v Spojených štátoch. Hodiny slúžia ako štandard pre občiansky čas v Spojených štátoch. Podľa údaja z januára 2013 predstavuje neurčitosť hodín cca 3,1 × 10-16. Hodiny sa od presného času odchýlia o jednu sekundu za približne 100 miliónov rokov.

NIST-F1 boli vyvinuté fyzikmi Stevenom Jeffertsom a Dawnom Meekhofom z Divízie pre čas a frekvenciu Laboratória pre fyzikálne merania NIST (*Time and Frequency Division of the NIST Physical Measurement Laboratory*). Nahradili céziové lúčové atómové hodiny NIST-7 používané od roku 1993 do roku 1999. NIST-F1 sú oproti NIST-7 desaťkrát presnejšie. 3. apríla 2014 boli spustené hodiny NIST-F2, ktoré sú približne trikrát presnejšie než NIST-F1 a ktoré sú v prevádzke spolu s NIST-F1.

## Referencie

## Externé odkazy
* Oficiálny čas v Spojených štátoch  

Kategória:Atómové hodiny
Tafí Viejo

**Tafí Viejo** je mesto ležiace v provincii Tucumán v severozápadnej Argentíne. Je sídlom departmentu Tafí Viejo. Leží približne 20 km severne od hlavného mesta provincie San Miguel de Tucumán. Je tak súčasťou metropolitnej oblasti hlavného mesta provincie. Pri sčítaní ľudu v roku 2010 malo mesto 39 601 obyvateľov.

Mesto bolo založené v roku 1900 pod názvom *San José de Calasanz*. Už v roku 1910 tu bola otvorená továreň na výrobu železničných zariadení. 2. júna 1939 bolo rastúce mesto premenované na svoj súčasný názov. V 40. rokoch 20. storočia bola miestna železničná továreň masívne rozšírená a modernizovaná, čo malo veľký vplyv na ďalší rozvoj mesta. V roku 1980 však bola v dôsledku ekonomickej krízy  železničná továreň zatvorená. O štyri roky neskôr bola opätovne otvorená, no už nedosiahla svoju niekdajšiu produkciu. V roku 1996 bola továreň znova zatvorená, no v roku 2003 bolo rozhodnuté o obnovení výroby. Mesto sa tak preorietovalo na cestovný ruch. Turisti vyhľadávajú predovšetkým stredisko Alpa-Puyo a miestnu prírodu.

## Referencie

## Iné projekty

## Externé odkazy
* Stránka mesta

Kategória:Mestá v provincii Tucumán
Banda del Río Salí

**Banda del Río Salí** je mesto ležiace v provincii Tucumán v severozápadnej Argentíne. Je sídlom departmentu Cruz Alta. Leží 3 km východne od hlavného mesta provincie San Miguel de Tucumán. Je tak súčasťou metropolitnej oblasti hlavného mesta provincie, s ktorým je prepojené mostom nad riekou Dulce. Pri sčítaní ľudu v roku 2010 malo mesto 63 226 obyvateľov.

Mesto bolo formálne založené až v roku 1972, čo bolo dôsledkom veľkého populačného a hospodárskeho rastu oblasti. Mesto je známe spracovaním cukru, nachádza sa tu veľký cukrovar. V minulosti tu sídlilo až 11 cukrovarov. Aj z tohto dôvodu býva mesto nazývané *Capital Nacional del Azúcar*, teda *Národné hlavné mesto cukru*. Okrem toho sa tu nachádza aj ropná rafinéria spadajúca pod spoločnosť Refinerías del Norte.

## Referencie

## Iné projekty

## Externé odkazy
* Stránka mesta

Kategória:Mestá v provincii Tucumán
Bavorák

**Bavorák** môže byť:
* obyvateľ Bavorska, Bavor, pozri pod Bavorsko
* hovorovo:
** osobný automobil značky BMW, béemvéčko, pozri pod BMW
** miešaný alkoholický nápoj pripravený z fernetu a toniku, tzv. bavorské pivo, pozri pod fernet
* ruský akčný kriminálny film z roku 2003, pozri Bavorák (film)

## Referencie
Salto (Uruguaj)

**Salto** je mesto v Uruguaji. Leží na severozápade krajiny na hraniciach s Argentínou, od ktorej ho oddeľuje rieka Uruguaj. Mesto je sídlom departmentu Salto. Pri sčítaní ľudu v roku 2011 malo mesto 104 011 obyvateľov. Je tak druhým najväčším mestom Uruguaja z hľadiska počtu obyvateľov. Salto je vzdialené približne 496 km severozápadne od hlavného mesta Uruguaja Montevideo. Oproti cez rieku Uruguaj sa nachádza argentínske mesto Concordia. Kúsok severne od mesta sa nachádza priehrada Represa de Salto Grande.

Salto bolo založené v roku 1756 guvernérom Montevidea ako pevnosť. Za mesto bolo Salto formálne vyhlásené v roku 1863. Poľnohospodárstvo je hlavnou ekonomickou zložkou mesta. Pestujú sa tu predovšetkým citrusy. Na pestovanie citrusov je zameraná väčšina fariem v okolí mesta.

## Referencie

## Iné projekty

## Externé odkazy
* Stránka mesta

Kategória:Mestá v Uruguaji
Barbara Kantorová

**Barbara Kantorová** (* 3. marec 1992) je slovenská zjazdová lyžiarka.

## Kariéra
Na Svetovej zimnej univerziáde v 2013 v talianskom Trentine získala striebornú priečku v kombinácii a v 2017 v Almaty získala 3. miesto v rovnakej disciplíne. V super G obsadila 5. miesto.

Je členkou LK Gerlach.

### Olympijské výsledky [[Súbor:Olympic rings.svg|50px]]
Olympijské výsledky podľa štatistiky FIS:

V januári 2018 bola potvrdená jej účasť na Zimných olympijských hrách 2018 v kórejskom Pchjongčchangu.

V disciplíne Super G získala 35. miesto so stratou 4,19 s na víťazku Ester Ledeckú.

## Osobný život
Kantorová študuje na Lekárskej fakulte UPJŠ v Košiciach.

## Referencie

## Externé odkazy
* Osobná stránka www.kantorova.sk 

Kategória:Slovenské alpské lyžiarky
Kategória:Alpskí lyžiari na Zimných olympijských hrách 2014
Kategória:Alpskí lyžiari na Zimných olympijských hrách 2018
Kategória:Slovenskí strieborní medailisti na univerziáde
Kategória:Osobnosti z Popradu
Barbora Klementová

**Barbora Klementová** (* 11. október 1994) je slovenská športovkyňa v kategórii bežecké lyžovanie.

## Kariéra
Športu sa venuje od roku 2000 a medzi najvýznamnejšie úspechy patrí prvé miesto na Slavic cup počas sezóny 2015/2016, štvrté miesto team šprint Majstrovstiev sveta na kolieskových lyžiach Val di Fiemme a umiestnenie na dvanástej priečke počas Youth Olympic Games (YOG) v Innsbrucku. V auguste roku 2017 si odniesla cenné víťazstvo v súťaži s medzinárodnou účasťou Swenor Slovenského pohára v behu na kolieskových lyžiach.

V roku 2018 sa zúčastnila Zimnej olympiáde v Pjongčangu. Na kvalifikácii šprintu žien obsadila 53. miesto. 

## Referencie

## Externé odkazy
* Barbora Klementová pjongcang.olympic.sk

Kategória:Slovenskí bežci na lyžiach
Kategória:Bežci na lyžiach na Zimných olympijských hrách 2018
Kategória:Osobnosti z Levoče
Rasputin (skladba)

„**Rasputin**“ je euro disco skladba z roku 1978 nemeckej skupiny Boney M., z ich albumu *[[Nightflight to Venus]]*. S melódiou podobnou druhej časti tureckej ľudovej piesne „Kâtibim“, je „Rasputin“ polo-biografickou skladbou o živote ruského mystika Grigorija Jefimoviča Rasputina. Rasputin bol priateľom a poradcom cára Mikuláša II. Text skladby senzačne popisuje Rasputina ako playboya, mystického liečiteľa a politického manipulátora.

## Pozície v rebríčkoch

## Verzia Turisas
Fínska folk metalová skupina Turisas nahrala coververziu skladby „**Rasputin**“, ktorú vydali ako singel dňa 21. septembra 2007 cez vydavateľstvo Century Media. Niekoľko rokov skupina hrala túto skladbu len naživo na koncertoch, avšak pre pozitívne ohlasy od fanúšikov nahrala neskôr aj štúdiovú verziu.

### Zoznam skladieb
# „Rasputin“ – 3:56
# „Battle Metal“ – 4:23
Limitovaná edícia 7" obazového vinylu obsahuje skladbu „The Court of Jarisleif“ na strane B.

;iTunes edícia
# „Rasputin“ – 3:53
# „Rasputin (Heavy Demo Version)“ – 3:53
# „Rasputin (Instrumental)“ – 3:51

### Obsadenie
* Mathias Nygård – vokály, orchestrálne programovanie a klávesy
* Jussi Wickström – gitara
* Tude Lehtonen – bicie a perkusie
* Olli Vänskä – husle
* Hannes Horma – basová gitara
* Lisko – akordeón

## Referencie

## Zdroj

Kategória:Single z 1978
Kategória:Single z 2007
Kategória:Piesne Boney M.
Kategória:Single Atlantic Records
Kallikrates (syn Aristea)

**Kallikrates** () bol grécky sochár z prelomu 4. a 3. storočia pred Kr.
 
Kallikrates, syn Aristea z Argosu, pracoval ako sochár v meste Epidauros, kde sa našli tri jeho menom signované fragmentárne mramorové podstavce zo sôch.

Nápisy na podstavcoch sú podľa typu písma datované do rozhrania 4. a 3. storočia pred Kr. Na jednom podstavci je uvedená len jeho signatúra: 

::- text v starogréčtine

Ďalšie uvádzajú aj to, že sochy venovali ako votívny dar deti (prvú od dcéry Klearisty a druhú od syna Aristarcha) Aristarcha z Epidauru.  

## Referencie a bibliografia

 
Kategória:Sochári starovekého Grécka
Lyžičiar ružový

**Lyžičiar ružový** (*Platalea ajaja*) je vták z rodu lyžičiarov. Žije v Amerike, od juhu USA cez Strednú Ameriku až po Ameriku Južnú (Argentína). Preferuje vodné biotopy. Tento veľký vták meria 7580 cm a váži 1,21,75 kg. Krk, chrbát a prsia majú biele sfarbenie, hlava je zelená, zvyšok tela má farbu hlavne ružovú. Potravu (napr. ryby) lyžičiar vyberá z plytkej vody lyžicovým zobákom. Lyžičiar ružový hniezdi v kolóniách, majúcich až 1 000 jedincov. Do hniezda na stromoch samica nakladie 15 vajec. O mláďatá sa rodičia starajú 8 týždňov. Lyžičiar ružový je najmenej ohrozený druh.

## Referencie

## Iné projekty

Kategória:Ibisovité
Kategória:Najmenej ohrozené druhy
Ciudad de la Costa

**Ciudad de la Costa** je mesto v Uruguaji. Leží na juhu krajiny vedľa hlavného mesta Uruguaja Montevideo na pobreží Río de la Plata. Mesto sa nachádza v departmente Canelones. Pri sčítaní ľudu v roku 2011 malo mesto 95 176 obyvateľov. Je tak tretím najväčším mestom Uruguaja z hľadiska počtu obyvateľov. Na západnej strane hraničí mesto s Montevideom, na východnej s oblasťou prímorských rezortov s názvom Costa de Oro. Ciudad de la Costa je však súčasťou metropolitnej oblasti hlavného mesta Montevideo. V meste sa nachádza aj Medzinárodné letisko Carrasco.

Mesto bolo založené až v roku 1994 ako výsledok veľkého rozvoja a demografického rastu oblasti. Významnou ekonomickou zložkou mesta je turizmus. Návštevníci vyhľadávajú predovšetkým miestne pláže a dovolenkové rezorty. Mesto je vo vlhkom subtropickom pásme a teda letá sú tu horúce a vlhké a zimy mierne.

## Referencie

## Iné projekty

## Externé odkazy
* Stránka samosprávy

Kategória:Mestá v Uruguaji
Paysandú

**Paysandú** je mesto v Uruguaji. Leží na západe krajiny na hraniciach s Argentínou, od ktorej ho oddeľuje rieka Uruguaj. Mesto je sídlom departmentu Paysandú. Pri sčítaní ľudu v roku 2011 malo mesto 76 412 obyvateľov. Je tak štvrtým najväčším mestom Uruguaja z hľadiska počtu obyvateľov. Paysandú je vzdialené približne 378 km severozápadne od hlavného mesta Uruguaja Montevideo. Oproti cez rieku Uruguaj sa nachádzajú dve argentínske mestá. Kúsok severne sa nachádza Colón a smerom na juh leží Concepción del Uruguay.

Paysandú bolo založené v roku 1772. Počiatky mesta však siahajú až do roku 1750, keď bolo osadou chovateľov hovädzieho dobytka nazývanou *Ypauzandó*. V roku 1772 tu jezuitský misionár Policarpo Sandú založil redukciu s názvom Paysandú, ktorá sa stala základom súčasného mesta. Mesto bolo v minulosti niekoľkokrát obliehané portugalským, resp. brazílskym vojskom. Od druhej polovice 19. storočia začalo mesto rýchlo demograficky a hospodársky rásť. Pivovar, cukrovar a iné výrobné podniky tvoria hlavnú ekonomickú zložku mesta.

## Referencie

## Iné projekty

## Externé odkazy
* Stránka mesta 

Kategória:Mestá v Uruguaji
Las Piedras (Uruguaj)

**Las Piedras** je mesto v Uruguaji. Leží na juhu krajiny severne od hlavného mesta štátu Montevideo. Mesto sa nachádza v departmente Canelones. Pri sčítaní ľudu v roku 2011 malo mesto 71 258 obyvateľov. Je tak piatym najväčším mestom Uruguaja z hľadiska počtu obyvateľov. Las Piedras je súčasťou metropolitnej oblasti Montevideo. Od samotného Montevidea je vzdialené necelých 20 km. Cez mesto preteká potok Arroyo de Las Piedras.

Las Piedras bolo založené v roku 1744 pod názvom *San Isidro Labrador de Las Piedras*. Štatút mesta získalo Las Piedras v roku 1925. Mesto má veľký historický význam. Práve tu sa 18. mája 1811 odohrala bitka, v ktorej armáda uruguajských patriotov pod velením Josého Gervasia Artigasa porazila španielske vojsko, čo priblížilo bojovníkov za nezávislosť k víťazstvu.

## Referencie

## Iné projekty

## Externé odkazy
* Informácie pre turistov

Kategória:Mestá v Uruguaji
Rivera (Uruguaj)

**Rivera** je mesto v Uruguaji. Leží na severe krajiny na hraniciach s Brazíliou. Mesto je sídlom departmentu Rivera. Pri sčítaní ľudu v roku 2011 malo mesto 64 465 obyvateľov. Je tak šiestym najväčším mestom Uruguaja z hľadiska počtu obyvateľov. Rivera susedí s brazílskym mestom Santana do Livramento, pričom obe mestá tvoria fakticky súmestie napriek tomu, že ležia na opačnej strane štátnej hranice.

Mesto Rivera bolo formálne založené v roku 1867. Počiatky mesta sa však datujú do roku 1862, kedy tu bola založená osada s názvom *Villa de Ceballos*. Táto bola založená s úmyslom upevnenia štátnych hraníc s Brazíliou. Tým chceli Uruguajci znížiť brazílsky vplyv na sever krajiny. V roku 1867 dostalo mesto svoj súčasný názov na počesť plukovníka Bernabého Riveru. V roku 1912 mu bol udelený štatút mesta. Tým začal väčší rozvoj celej oblasti.

## Referencie

## Iné projekty

## Externé odkazy
* Stránka samosprávy

Kategória:Mestá v Uruguaji
Maldonado

**Maldonado** je mesto v Uruguaji. Leží na juhovýchode krajiny pri pobreží Atlantického oceánu. Mesto je sídlom departmentu Maldonado. Pri sčítaní ľudu v roku 2011 malo mesto 62 590 obyvateľov. Je tak siedmym najväčším mestom Uruguaja z hľadiska počtu obyvateľov. Maldonado susedí na juhu s mestom Punta del Este, na západe s mestečkom La Sonrisa, ktoré je súčasne jeho predmestím. Na východ od mesta preteká menšia rieka Arroyo Maldonado.

Mesto bolo založené guvernérom Montevidea v roku 1755. Svoj názov dostalo po španielskom dôstojníkovi Franciscovi Maldonadovi. V tomto roku bol zriadený prístav, no obyvatelia sa venovali predovšetkým chovu hovädzieho dobytka. Následne tu bola vystavaná pevnosť, ktorá mala Portugalcom zabrániť obsadiť oblasť. Názov mesta bol neskôr mierne upravený na *San Fernando de Maldonado*.

## Referencie

## Iné projekty

## Externé odkazy
* Stránka mesta 

Kategória:Mestá v Uruguaji
Pythodóros (sochár)

**Pythodóros** () bol starogrécky sochár.
 
Sochár Pythodóros a jeho spolupracovník *Kratenos*, boli podľa rímskeho spisovateľa Plínia, jednými zo sochárov, ktorých sochy zdobili cisársky palác na Palatíne.  Rodisko tohto gréckeho umelca a ani jeho doba tvorby nie je známa. 

V Delfách sa našiel zlomok vápencového podstavca s nápisom:

::- text v starogréčtine

Nápis podľa typu písma datujú približne do 3. storočia pred Kr. To, či ide o umelca, ktorého spomína Plínius, sa však nedá dokázať.

## Referencie a bibliografia

 
Kategória:Sochári starovekého Grécka
Punta del Este

**Punta del Este** je mesto v Uruguaji. Leží na juhovýchode krajiny pri pobreží Atlantického oceánu. Nachádza sa v departmente Maldonado. Pri sčítaní ľudu v roku 2011 malo mesto 9 277 obyvateľov. Na severe od Punta del Este leží mesto Maldonado, ktoré je sídlom departmentu. Je vzdialené približne 140 km od hlavného mesta Montevideo. Punta del Este je najvýznamnejším dovolenkovým rezortom v Uruguaji a patrí medzi najnavštevovanejšie dovolenkové destinácie v Južnej Amerike. V celej oblasti okolo Punta del Este žije približne 200 000 ľudí, no počas dovolenkovej sezóny sa počet obyvateľov oblasti zvyšuje až na viac ako 600 000 ľudí. Iba z Argentíny príde každý rok viac ako jeden milión turistov. Z Brazílie viac ako 300 000, Európy približne 100 000 a skoro 60 000 zo Severnej Ameriky. Punta del Este býva nazývané aj ako Monako juhu, či perla Atlantiku. Býva preto často porovnávané s najlepším dovolenkovými rezortmi v Severnej Amerike, či Európe. 

Mesto Punta del Este bolo formálne založené v roku 1907. Počiatky mesta siahajú do roku 1829, kedy tu bola založená osada *Villa Ituzaingó*.

## Galéria

File:Punta_del_este1.jpg
File:Punta_del_este14.jpg
File:Faro_de_Pta_del_Este.jpg
File:Punta_del_este8.jpg


## Referencie

## Iné projekty

## Externé odkazy
* Samospráva a informácie pre turistov 
* Informácie pre turistov

Kategória:Mestá v Uruguaji
Tacuarembó (mesto)

**Tacuarembó** je mesto v Uruguaji. Leží na severe centrálnej časti štátu. Mesto je sídlom departmentu Tacuarembó. Pri sčítaní ľudu v roku 2011 malo mesto 54 755 obyvateľov. Je tak ôsmym najväčším mestom Uruguaja z hľadiska počtu obyvateľov. Tacuarembó je vzdialené približne 113 km južne od mesta Rivera a 390 km severne od hlavného mesta Montevideo. Mesto je známe pre svoj potravinársky priemysel, v okolí je rozšírený chov hovädzieho dobytka a poľnohospodárstvo.

Mesto Tacuarembó bolo založené v roku 1832 na rozkaz prezidenta Uruguaja. Samotné mesto založil dôstojník Bernabé Rivera. Prvá osada sa nazývala *San Fructuoso*. Svoj súčasný názov dostalo mesto v roku 1912 po miestnej rieke.

## Referencie

## Iné projekty

## Externé odkazy
* Stránka mesta 

Kategória:Mestá v Uruguaji
Tacuarembó

**Tacuarembó** môže byť:

* mesto v Uruguaji, pozri Tacuarembó (mesto)
* department v Uruguaji, pozri Tacuarembó (department)
* rieka v Uruguaji, pozri Tacuarembó (rieka)
Park Óhori

thumb|Park Óhori
thumb|Park Óhori, most Shogetsu
thumb|Pohľad z loďky v parku Óhori
**Park Óhori** () je park nachádzajúci sa v dištrikte Chúó-ku v meste Fukuoka v Japonsku a registrovaná pamiatka krásnej scenérie.

Pomenovanie Óhori znamená slovo „zákop“ a je odvodené od faktu, že Kuroda Nagamasa, starý lord mesta Fukuoka, si nárokoval vplyv nad severnou zátokou, oblasťou nazývajúcou sa Kusagae, ktorá susedila priamo so zátokou Hakata (), a vytvoril tu zákop pre Fukuotský hrad.

Park bol do súčasnej podoby zrekonštruovaný mestom Fukuoka, inšpiráciou bolo Západné jazero v Číne, a otvorený v roku 1929. Je považovaný za jeden z najkrajších vodných parkov v Japonsku. Je obľúbeným miestom relaxácie domácich obyvateľov ale aj turistov. Súčasťou parku sú bežecké dráhy, posilňovacie zariadenia, náučná trasa, cyklistická trasa, člnkovanie, detské ihriská a miesta s rôznymi druhmi občerstvenia. Každoročne sa tu prvého augusta koná ohňostrojový festival.

Park je domovom rozmanitého množstva rýb a živočíchov, ako napríklad divoké kačice, žaby, korytnačky, čajky a vrabce. Medzi najikonickejších návštevníkov patrí volavka popolavá.

V parku sa nachádza aj budova tradičného japonského divadla Noh, ktoré bolo vybudované v roku 1986 a pomáha zachovať a odovzdať tieto tradičné umenia pre budúce generácie. Je pravidelným miestom organizovania pestrej škály predstavení ako napríklad Noh alebo Kyogen ale aj náučných kurzov a seminárov.

Okrem toho sa v blízkosti parku nachádza Fukuotské múzeum umenia, otvorené v roku 1979. Obsahuje permanentnú výstavu budhistických sôch datovaných do 11. storočia a diela vytvorené modernými umelcami, ako napríklad Miro a Dali. Okrem permanentnej výstavy sa tu nachádza aj variácia špeciálnych dočasných výstav. Pár metrov od múzea sa nachádza aj tradičná japonská záhrada, ktorá však na rozdiel od samostatného parku vyžaduje vstupný poplatok. Návštevníci tu môžu vidieť tradičné prvky japonských záhrad, ako napríklad zenová záhrada a čajovne.

## Iné projekty

## Externé odkazy
* Oficiálna stránka
* Óhori park na yokanavi.com
* Sprievodca Japonskom - Fukuoka

Óhori
Kategória:Fukuoka (Fukuoka)
Melo

**Melo** je mesto v Uruguaji. Leží na severovýchode štátu. Je sídlom departmentu Cerro Largo. Pri sčítaní ľudu v roku 2011 malo mesto 51 830 obyvateľov. Je tak deviatym najväčším mestom Uruguaja z hľadiska počtu obyvateľov. Melo sa nachádza v centrálnej časti departmentu Cerro Largo. Je vzdialené približne 60 km od hraníc s Brazíliou a 368 km severovýchodne od hlavného mesta Montevideo.

Melo bolo založené v roku 1795. Od počiatku malo mesto hlavne vojenský význam, keďže tu bola prítomná vojenská posádka a aj mesto samotné založili vojaci. Melo však bolo niekoľkokrát obsadené brazílskym vojskom. Za mesto bolo vyhlásené v roku 1895. 

## Referencie

## Iné projekty

## Externé odkazy
* Stránka samosprávy 

Kategória:Mestá v Uruguaji
Fall Grün (Česko-Slovensko)

**Fall Grün** (*Zelený Prípad*) bol nikdy neuskutočnený nemecký plán vojenského úderu proti Československu pripravený roku 1937, v predvečer druhej svetovej vojny. K jeho realizácii nedošlo, lebo Nemecko dokázalo svoje ciele dosiahnuť už na politickej úrovni na Mníchovskej konferencii.

## Vývoj plánu

Prvý návrh plánu bol vytvorený v júni 1937 generálom Werner von Blombergom a postupne bol prepracovávaný podľa toho, ako sa vyvíjala vojenská situácia.

Kategória:Druhá svetová vojna
Mercedes (Uruguaj)

**Mercedes** je mesto v Uruguaji. Leží v západnej časti štátu v blízkosti hraníc s Argentínou. Mesto je sídlom departmentu Soriano. Pri sčítaní ľudu v roku 2011 malo mesto 41 974 obyvateľov. Je tak desiatym najväčším mestom Uruguaja z hľadiska počtu obyvateľov. Nachádza sa na južnom brehu rieky Río Negro. Je vzdialené približne 278 km severozápadne od hlavného mesta Montevideo.

Mesto Mercedes bolo založené v roku 1788 kňazom Manuelom Antoniom de Castro y Careagom. Pôvodný názov mesta bol *Capilla Nueva de las Mercedes*. Za mesto bolo formálne vyhlásené v roku 1857.

## Referencie

## Iné projekty

## Externé odkazy
* Stránka samosprávy

Kategória:Mestá v Uruguaji
Artigas (mesto)

**Artigas** je mesto v Uruguaji. Leží na severe štátu na hraniciach s Brazíliou. Mesto je sídlom departmentu Artigas. Pri sčítaní ľudu v roku 2011 malo mesto 40 657 obyvateľov. Je tak jedenástym najväčším mestom Uruguaja z hľadiska počtu obyvateľov. Mesto leží bezprostredne na hraniciach s Brazíliou od ktorej ho oddeľuje rieka Quaraí. Na druhej strane rieky leží brazílske mesto Quaraí. Od hlavného mesta Montevideo je Artigas vzdialené približne 600 km.

Mesto Artigas bolo založené v roku 1852 s cieľom posilniť hranice s Brazíliou. Pôvodný názov mesta bol *San Eugenio del Cuareim*. Na druhej strane rieky (a teda aj hranice) bola brazílska vojenská osada, ktorá je v súčasnosti už mestom Quaraí. Svoj súčasný názov dostalo mesto v roku 1915 na počesť uruguajského národného hrdinu Josého Gervasia Artigasa. Mesto je v súčasnosti zamerané na obchod s obilninami. V okolí mesta sa ťažia nerastné suroviny, hlavne achát a ametyst. Tieto sú spracovávané práve v meste a následne vyvážané.

## Referencie

## Iné projekty

## Externé odkazy
* Stránka mesta 

Kategória:Mestá v Uruguaji
Minas (Uruguaj)

**Minas** je mesto v Uruguaji. Leží na juhovýchode krajiny. Mesto je sídlom departmentu Lavalleja. Pri sčítaní ľudu v roku 2011 malo Minas 38 446 obyvateľov. Je tak dvanástym najväčším mestom Uruguaja z hľadiska počtu obyvateľov. Mesto sa nachádza na juhu departmentu Lavalleja medzi horami a potokmi San Francisco a Campanero. Je vzdialené približne 122 km severovýchodne od hlavného mesta Montevideo.

Mesto Minas bolo založené v roku 1783. Jeho pôvodný názov bol *Villa de la Concepcion de las Minas*. Prvými osadníkmi boli španielske rodiny, ktorým sa nepodarilo úspešne usadiť v Patagónii. Už v roku 1753 mal guvernér Montevidea úmysel nechať osídliť túto oblasť. Mestom sa Minas formálne stal v roku 1888. 

## Referencie

## Iné projekty

## Externé odkazy
* Stránka samosprávy

Kategória:Mestá v Uruguaji
San José de Mayo

**San José de Mayo** je mesto v Uruguaji. Leží na juhu krajiny. Mesto je sídlom departmentu San José. Pri sčítaní ľudu v roku 2011 malo mesto 36 743 obyvateľov. Je tak trinástym najväčším mestom Uruguaja z hľadiska počtu obyvateľov. Mesto je vzdialené približne 90 km severozápadne od hlavného mesta Montevideo. Na východnej strane je mesto ohraničené riekou San José.

Mesto San José de Mayo bolo založené v roku 1783. V roku 1825 sa na krátko stalo dokonca hlavným mestom Uruguaja. Mestom sa formálne stalo v roku 1856. Postupne sa stalo správnym, hospodárskym a kultúrnym centrom regiónu. V súčasnosti je ekonomika mesta zameraná predovšetkým na chov hovädzieho dobytka. S tým súvisí aj prítomnosť mliekarenského priemyslu v meste. 

## Referencie

## Iné projekty

## Externé odkazy
* Stránka samosprávy

Kategória:Mestá v Uruguaji
Florida (Uruguaj)

**Florida** je mesto v Uruguaji. Leží v centrálnej časti krajiny. Mesto je sídlom departmentu Florida. Pri sčítaní ľudu v roku 2011 malo mesto 33 639 obyvateľov. Je tak pätnástym najväčším mestom Uruguaja z hľadiska počtu obyvateľov. Mesto je vzdialené približne 100 km severne od hlavného mesta Montevideo. Východnú a južnú hranicu mesta tvorí malá rieka Santa Lucía Chico.

Mesto Florida bolo založené v roku 1809. 25. augusta 1825 tu bola vyhlásená nezávislosť Banda Oriental (teda Uruguaja) na Španielsku. Štatút mesta získala Florida v roku 1894. 

## Referencie

## Iné projekty

## Externé odkazy
* Stránka mesta 

Kategória:Mestá v Uruguaji
Théo van Rysselberghe

**Théo van Rysselberghe** (* 23. november 1862, Gent, Belgicko† 14. december 1926, Saint-Clair, Francúzsko) bol významný belgický maliar a grafik. Popri maľbách sa zaoberal aj rytinami Je považovaný za jedného z hlavných predstaviteľov pointilizmu, odvetvia impresionizmu.

## Život a dielo
vľavo|náhľad|Akt v sede, 1905
Sprvu študoval umenie na Akadémii umení v Gente, pričom svoje práce prvýkrát predstavil verejnosti už v roku 1881 na bruselskom Salóne, ktorej sa zúčastnili aj francúzski impresionisti, ktorí boli práve v Belgicku veľmi populárni a mnohí umelci sa zaoberali spôsobom, akým používajú farby. Medzi nich patril aj Rysselberghe.

Jeho skoršia tvorba, ktorú možno zaradiť do neo-impresionizmu, je ovplyvnená práve riaditeľom gentskej akadémie Jean-François Portaelsom a následnými návštevami Maroka a Španielska, kde zaznamenal mnohé krajinné výjavy. Vyznačuje sa uvoľnenými ťahmi štetca, teplými farbami a exotickými výjavmi. Tieto obrazy predstavil v roku 1883 v salóne L'Essor v Bruseli a u kritikov zožal veľký úspech.

Inšpirovaný impresionistami v roku 1883 zakladá v Bruseli avantgardnú skupinu intelektuálov Les XX (Les Vingts), ktorá vystupovala proti akademizmu a tradičným naučeným postupom. Medzi jej členov a prívržencov patrili okrem iných aj Paul Signac, Auguste Rodin či John Singer Sargent.

V roku 1886 sa počas návštevy Francúzska stretáva s Georgeom Seuratom, otcom pointilizmu, a začína sa zaujímať o techniky, ktoré využíva. Prvý čisto pointilistický obraz namaľoval Rysselberghe v roku 1888, jednalo sa o portrét manželky sochára Paula Duboisa, neskôr takisto člena Les XX. V roku 1889 sa oženil s Marie Monnom, ktorá sa stala hlavnou múzou jeho nasledujúcich pointilistických aktov. Na ich svadobnej ceste sa Rysselberghe zoznámil s Vincentom van Goghom, ktorého následne pozval aj na ďalšiu výstavu umelcov z Les XX. Na tejto výstave predal Vincent van Gogh svoj jediný obraz – *Vigne Rouge in Montmajour*. Po smrti Georgea Seurata sa jeho tvorba odklonila od pointilizmu.

Rysselberghe zomrel 14. decembra 1926 v Saint-Clair v južnom Francúzsku, kde je pochovaný pri svojom dobrom priateľovi, maliarovi Henri-
Edmond Crossovi.

## Referencie


## Iné projekty

Kategória:Belgickí maliari
Kategória:Maliari postimpresionizmu
Kategória:Osobnosti z Gentu
Hans Asperger

**Johann "Hans" Friedrich Karl Asperger** (* 18. február 1906, Viedeň, Rakúsko-Uhorsko† 21. október 1980, Viedeň) bol rakúsky pediater, medicínsky teoretik a profesor medicíny. Bol objaviteľom tzv. Aspergerovho syndrómu, ale význam tohto objavu bol uznaný až po jeho smrti.

## Život
V literatúre sa uvádza, že sa Hans Asperger narodil v roku 1906 v rakúskom Hausbrunne. Ale matrika narodených v Hausbrunne v roku 1906 dieťa zhodného priezviska a mena neuvádza. Niektoré zdroje uvádzajú, že sa narodil vo Viedni alebo „neďaleko Viedne“.

Bol najstarší z troch chlapcov a od detstva mal problémy nájsť si priateľov. Bol považovaný za osamelé, neprístupné dieťa. Bol jazykovo nadaný; obzvlášť sa zaujímal o rakúskeho básnika Franza Grillparzera, ktorého poéziu často recitoval svojim spolužiakom. Rád sa sám citoval a často sa odvolal na seba z perspektívy tretej osoby.

Štúdium medicíny ukončil vo Viedni v roku 1931 a od roku 1932 pracoval na univerzitnej detskej klinike vo Viedni. V roku 1934 prešiel na univerzitnú kliniku Lipskej univerzity, kde sa zaujímal predovšetkým o „psychicky abnormálne“ deti. Svoje prvé vedecké výsledky publikoval v roku 1943. V roku 1944 nastúpil na Viedenskú univerzitu ako šéf katedry pediatrie, o dva roky neskôr sa stal riaditeľom tamojšej detskej kliniky.

V roku 1935 sa oženil a mal päť detí.

Bol profesorom na detskej klinike univerzity v Innsbrucku (1957) a od roku 1964 viedol detskú dedinku SOS v Hinterbrühle.

## Dielo
* *Das psychisch abnorme Kind.* In: Wiener klinische Wochenschrift, 51 1938, S. 1314-1317
* ''Die „Autistischen Psychopathen“ im Kindesalter.'' In: Archiv für Psychiatrie und Nervenkrankheiten 117 (1944) 73-136
* *Die medizinischen Grundlagen der Heilpädagogik, in: Mitschrift für Kinderheilkunde.* Band 99, Wien 1950, S. 105-107
* *Heilpädagogik.* Wien 1952
* *Erlebtes Leben, Fünfzig Jahre Pädiatrie,* In: Pädiatrie und Pädiologie, 12 1977, S. 214-223

## Referencie


Kategória:Rakúski pediatri
Kategória:Absolventi Viedenskej univerzity
Kategória:Osobnosti z Viedne
Kategória:Rakúski vysokoškolskí pedagógovia
Kategória:Vyučujúci na Viedenskej univerzite
Kategória:Členovia Nemeckej akadémie prírodných vied Leopoldina
Secret Service

**Secret Service** bola švédska new wave/popová skupina populárna predovšetkým v prvej polovici 80. rokov. Jej pôvodnými členmi boli Ola Håkansson (spev), Tim Norell a Ulf Wahlberg (klávesy), Tony Lindberg (gitary), Leif Paulsen (basová gitara) a Leif Johansson (bicie). Medzi ich najväčšie hity patria skladby „Oh Susie“, „Ten O’Clock Postman“ či „Flash in the Night“.

## Členovia
* Tim Norell - skladateľ
* Ola Håkansson - vokály
* Ulf Wahlberg - klávesy
* Tonny Lindberg - gitara
* Leif Paulsén - basová gitara
* Leif Johansson - bicie

## Diskografia
*1979: *Oh Susie*
*1980: *Ye Si Ca*
*1982: *Cutting Corners*
*1984: *Jupiter Sign*
*1985: *When the Night Closes In*
*1987: *Aux deux Magots*
*2000: *Top Secret - Greatest Hits*
*2012: *The Lost Box*

## Referencie

## Zdroj

Kategória:Hudobné skupiny z 1979
Kategória:Hudobné skupiny ukončené v roku 1987
Kategória:New wave hudobné skupiny
Kategória:Švédske hudobné skupiny
Kategória:Disko hudobné skupiny
Kategória:Synthpopové hudobné skupiny
Durazno

**Durazno** je mesto v Uruguaji. Leží v centrálnej časti krajiny. Mesto je sídlom departmentu Durazno. Pri sčítaní ľudu v roku 2011 malo mesto 34 368 obyvateľov. Je tak štrnástym najväčším mestom Uruguaja z hľadiska počtu obyvateľov. Mesto je vzdialené približne 183 km severne od hlavného mesta Montevideo. Mesto sa nachádza na južnom brehu rieky Yí. Nachádza sa na úplnom juhu svojho departmentu pri hraniciach s departmentmi Flores a Florida.

Mesto Durazno bolo založené v roku 1821 pod názvom *Villa San Pedro de Durazno*. Oblasť pôvodne obývali indiáni. S rozširovaním chovu hovädzieho dobytka do miesta začali prichádzať noví osadníci z rôznych častí súčasnej Argentíny. Mesto bolo založené ako útočisko pre bojovníkov za nezávislosť na Španielsku. Po získaní nezávislosti Uruguaja došlo k rozvoju mesta. V roku 1906 získalo Durazno štatút mesta. V súčasnosti je ekonomika mesta zameraná na spracovanie mäsa, či výrobu múky. 

## Referencie

## Iné projekty

## Externé odkazy
* Stránka mesta

Kategória:Mestá v Uruguaji
Lyžičiar biely

**Lyžičiar biely** (*Platalea leucorodia*) je ibisovitý vták. Sú známe štyri poddruhy: *P. l. leucorodia*, *P. l. major*, *P. l. balsaci* a *P. l. archeri*. Fragmentovane obýva vodné biotopy (rieky, močiare) od Európy po južnú a východnú Áziu a sever Afriky.  Populácie z miernych oblastí migrujú. Podľa Medzinárodnej únie na ochranu prírody a prírodných zdrojov lyžičiar biely patrí medzi najmenej ohrozené druhy, trend celkovej populácie nie je známy, stavy v Európe stúpajú.

## Opis
Tento vták meria 8090 cm, perie má biele, lyžicový zobák tmavý so žltou špičkou. Počas doby rozmnožovania majú lyžičiare žlté znaky aj na krku a vyvinie sa výrazná „čuprina”. Potravu (napr. bezstavovce) vyberá z plytkej vody rýchlymi pohybmi lyžicovým zobákom.

## Výskyt a stav na Slovensku
Na Slovensku je možné nájsť aj väčšie skupiny (max 204 vtákov), hniezdi ich tu však do 32 párov.

Odhadovaný počet hniezdiacich párov je 0 - 35. Trendy neboli stanovené, nakoľko ide novohniezdiaci a fluktuujúci druh. Ekosozologický status v roku 1995 *E* - ohrozený druh. V roku 1998 *EN:B1* - ohrozený. V roku 2001 *EN* - ohrozený. V roku 2014 *EN D* - silne ohrozený. Európsky ochranársky status *SPEC2* - druhy, ktorých globálne populácie sú koncentrované v Európe, ale majú tam nevhodný ochranársky status. Stupeň ohrozenia *E* - ohrozený druh.

## Hniezdenie
Lyžičiar biely hniezdi v kolóniách v nadmorskej výške do 450 m. Do hniezda na strome (napr. dub) samica nakladie zvyčajne 34 (najviac 7) vajec. O mláďatá sa rodičia starajú 68 týždňov, úspešnosť chovu znižuje vysoká hladina vody. 

## Ochrana
Lyžičiar biely je z globálneho pohľadu najmenej ohrozený druh. Je zákonom chránený, spoločenská hodnota je 5000 € (Vyhláška MŽP č. 170/2021).

## Galéria

Eurasian spoonbill Platalea leucorodia at nest JEG9256.jpg|Pri hniezdach
Platalea leucorodia MHNT.ZOO.2010.11.61.1.jpg|Vajce
Junge Löffler im Nest.JPG|Mláďatá na hniezde
Spoonbill from the Crossley ID Guide Britain and Ireland.jpg|Kompozitná fotografia – pomôcka na ľahšie spoznanie druhu 


## Referencie

## Iné projekty

* 

Kategória:Ibisovité
Kategória:Najmenej ohrozené druhy
Kategória:Vtáky na Slovensku
Barros Blancos

**Barros Blancos** je mesto v Uruguaji. Leží v južnej časti krajiny. Mesto sa nachádza v departmente Canelones. Medzi rokmi 1976 až 2007 nieslo názov **Capitán Juan Antonio Artigas**.  Pri sčítaní ľudu v roku 2011 malo mesto 31 650 obyvateľov. Je vzdialené približne 20 km severovýchodne od hlavného mesta Montevideo a tvorí tak súčasť metropolitnej oblasti hlavného mesta.

Mesto bolo formálne založené v roku 1951. Do tej doby sa na jeho mieste nachádzali jednoduché vidiecke usadlosti, často bez prístupu k pitnej vode, elektrickej energii, alebo telefónu. Miesto bolo zamerané na poľnohospodárstvo, chov a porážku hospodárskych zvierat. Bolo tu však aj niekoľko tovární. V roku 1925 tu bola otvorená škola. Verejné služby sa stali pre miestnych obyvateľov dostupnými až zhruba 20 rokov po otvorení školy. So začiatkom druhej polovice 20. storočia zažilo mesto veľký nárast obyvateľstva. V roku 1976 bolo mesto premenované na počesť Juana Antonia de Artigasa, vojenského dôstojníka a objaviteľa, ktorý bol zároveň starým otcom uruguajského národného hrdinu Josého Gervasia Artigasa. V roku 2006 bolo formálne vyhlásené za mesto. V roku 2007 bolo premenované na svoj pôvodný názov. 

## Referencie

## Externé odkazy
* Stránka samosprávy

Kategória:Mestá v Uruguaji
Ciudad del Plata

**Ciudad del Plata** je mesto v Uruguaji. Leží v južnej časti krajiny. Mesto sa nachádza v departmente San José. Pri sčítaní ľudu v roku 2011 malo mesto 31 145 obyvateľov. Je vzdialené približne 30 km západne od centra hlavného mesta Montevideo a tvorí tak súčasť metropolitnej oblasti hlavného mesta. Leží na pobreží Río de la Plata, od Montevidea ho oddeľuje rieka Santa Lucía, ktorá tvorí jeho východnú hranicu.

Mesto bolo formálne založené až v roku 2006. Pôvodný názov oblasti bol *Rincón de la Bolsa*. Nejednalo sa však o obec s klasickou štruktúrou, ale o skupinu nezávislých usadlostí. K zjednoteniu týchto usadlostí do jednotnej obce došlo z dôvodu rozširovania sa hlavného mesta Montevideo, ktoré leží hneď vedľa. V roku 2006 bolo zákonom vyhlásené formálne za mesto pod svojim súčasným názvom. Bývalé usadlosti a menšie osady sa stali novými štvrťami mesta. 

## Referencie

## Externé odkazy
* Stránka mesta

Kategória:Mestá v Uruguaji
San Carlos (Uruguaj)

**San Carlos** je mesto v Uruguaji. Leží v juhovýchodnej časti krajiny. Mesto sa nachádza v departmente Maldonado. Pri sčítaní ľudu v roku 2011 malo mesto 27 471 obyvateľov. Je vzdialené približne 15 km severne od sídla svojho deparmentu mesta Maldonado. Východnú hranicu mesta tvorí menšia rieka Arroyo San Carlos.

Mesto bolo založené v roku 1763 miestokráľom Río de la Plata Pedrom Antoniom de Cevallosom v snahe zabrániť Portugalcom zakladať v oblasti vlastné osady. Za mesto bolo formálne vyhlásené v roku 1929. Je poľnohospodárskym centrom regiónu. 

## Referencie

## Iné projekty

## Externé odkazy
* Stránka mesta 

Kategória:Mestá v Uruguaji
Pando (Uruguaj)

**Pando** je mesto v Uruguaji. Leží v južnej časti krajiny. Mesto sa nachádza v departmente Canelones. Pri sčítaní ľudu v roku 2011 malo mesto 25 947 obyvateľov. Je vzdialené približne 30 km severovýchodne od centra hlavného mesta Montevideo a tvorí tak súčasť metropolitnej oblasti hlavného mesta. Východnú hranicu mesta tvorí menšia rieka Arroyo Pando.

Mesto bolo založené v roku 1788. Založil ho Antonio de Pando y Patiño z Buenos Aires, ktorý chcel v oblasti začať podnikať. Po postavení kaplnky bola súčasne zriadená aj osada. Za mesto bolo formálne vyhlásené v roku 1920. Už v tomto období bolo Pando dôležitým priemyselným centrom. Aj v súčasnosti je Pando dôležitým priemyselným a obchodným centrom východnej časti metropolitnej oblasti Montevideo. Je taktiež významným dopravným uzlom oblasti.

## Referencie

## Iné projekty

## Externé odkazy
* Stránka samosprávy

Kategória:Mestá v Uruguaji
Treinta y Tres

**Treinta y Tres** je mesto v Uruguaji. Leží vo východnej časti krajiny. Mesto je sídlom departmentu Treinta y Tres. Je pomenované po tzv. Tridsiatichtroch orientálcoch (*Treinta y Tres Orientales*), čo bola skupina uruguajských bojovníkov za nezávislosť. Pri sčítaní ľudu v roku 2011 malo mesto 25 476 obyvateľov. Leží na severnom brehu rieky Olimar. Od hlavného mesta Montevideo je vzdialené približne 300 km severovýchodne.

Mesto bolo založené v roku 1853. Svoje pomenovanie dostalo po skupine Tridsiatichtroch orientálcov, ktorým sa podarilo prispieť k získaniu nezávislosti Uruguaja. V roku 1884 sa stalo sídlom departmentu. Za mesto bolo vyhlásené v roku 1915.  Okolie mesta je typickou poľnohospodárskou oblasťou. Hlavnou ekonomickou zložkou mesta i celej oblasti je chov hovädzieho dobytka. V súčasnosti je rozšírené pestovanie ryže.

## Referencie

## Iné projekty

## Externé odkazy
* Stránka mesta

Kategória:Mestá v Uruguaji
Rocha (mesto)

**Rocha** je mesto v Uruguaji. Leží v juhovýchodnej časti krajiny. Mesto je sídlom v departmentu Rocha. Pri sčítaní ľudu v roku 2011 malo mesto 25 420 obyvateľov. Je vzdialené približne 70 km severovýchodne od mesta San Carlos a skoro 200 km rovnakým smerom od hlavného mesta Montevideo. Západnú hranicu mesta tvorí menšia rieka Arroyo Rocha. Mesto je vzdialené necelých 30 km od pobrežia Atlantického oceánu.

Mesto bolo založené v roku 1793. Pôvodne však bola oblasť osídlená indiánmi. S príchodom Španielov prišli do oblasti chovatelia hovädzieho dobytka. Medzi nimi bol aj Luis de Rocha. Práve po ňom dostala osada svoje pomenovanie a to *Nuestra Señora de los Remedios de Rocha*. Osada bola založená na pokyn miestokráľa Río de la Plata Nicolása Antonia de Arredonda. Samostatný department bol zriadený v roku 1880. Za mesto bola Rocha vyhlásená v roku 1894. Významným zdrojom príjmu obyvateľov mesta je turizmus, keďže Rocha sa nachádza v blízkosti viacerých prímorských rezortov.

## Referencie

## Iné projekty

## Externé odkazy
* Stránka mesta

Kategória:Mestá v Uruguaji
Fray Bentos

**Fray Bentos** je mesto v Uruguaji. Leží v západnej časti krajiny. Mesto je sídlom departmentu Río Negro. Pri sčítaní ľudu v roku 2011 malo mesto 24 406 obyvateľov. Mesto sa nachádza na brehu rieky Uruguaj, ktorá ho oddeľuje od Argentíny. Fray Bentos je vzdialené približne 300 km severozápadne od hlavného mesta Uruguaja Montevideo a 160 km severne od hlavného mesta Argentíny Buenos Aires. Miestny priemyselný komplex Frigorífico Anglo del Uruguay je zapísaný od roku 2015 v zozname svetového dedičstva UNESCO. V meste sa nachádza dôležitý riečny prístav.

## Dejiny
Mesto bolo založené v roku 1859. Pôvodný názov bol *Villa Independencia*. Na konci 19. storočia začali do mesta prichádzať nemeckí a anglickí prisťahovalci, ktorí tu začali otvárať nové továrne. Tieto boli zamerané predovšetkým na potravinársky priemysel. Z nich najvýznamnejšou bola továreň *Liebig's Extract of Meat Company*. Jej výrobky sa vyvážali do celého sveta. Exportu veľmi pomohol aj vhodný prírodný prístav, ktorý dokáže prijať aj veľké lode. Továreň Liebig's bola zameraná na priemyselné spracovanie hovädzieho mäsa. V továrni pracovalo až 10 000 ľudí. Títo boli ubytovaní najmä vo štvrti Barrio Anglo. Na začiatku 20. storočia bolo mesto premenované na svoj súčasný názov. Miestnej produkcii sa však postupne prestávalo dariť a továreň bola v roku 1979 definitívne zatvorená. V posledných rokoch sa mesto a jeho okolie stalo dôvodom sporov medzi Uruguajom a Argentínou. Argentínska strana obviňuje Uruguaj z ohrozenia rieky Uruguay znečistením z miestnej továrne na spracovanie buničiny. Výsledkom bolo niekoľko demonštrácii a blokád prístupu do Argentíny.

## Galéria

File:2007 08 Uruguay - Fray Bentos - Anglo Factory - Old Area.JPG|Komplex Frigorífico Anglo del Uruguay
File:Usmeando las Maquinas.JPG|Interiér Frigorífico Anglo del Uruguay
File:Teatro Municipal Young.jpg|Miestne divadlo
File:Plaza Artigas 2013.JPG|Artigasovo námestie


## Referencie

## Iné projekty

## Externé odkazy
* Stránka samosprávy

Kategória:Mestá v Uruguaji
Trinidad (Uruguaj)

**Trinidad** je mesto v Uruguaji. Leží v centrálnej časti krajiny. Mesto je sídlom v departmentu Flores. Pri sčítaní ľudu v roku 2011 malo mesto 21 429 obyvateľov. Približne 4 km západne od mesta preteká menšia rieka Arroyo Sarandí, asi 8 km východne od mesta zas preteká rieka Arroyo Porongos. Mesto Trinidad je vzdialené približne 200 km severne, resp. severozápadne od hlavného mesta krajiny Montevideo.

Mesto bolo založené v roku 1804. Oblasť bola osídlená už pred týmto dátumom, no neboli tu žiadne trvalé osídlenia. Až v apríli 1804 bolo vydané povolenie na osídlenie tohto územia. Miesto bolo spočiatku pomenované ako *Porongos*. Už v polovici 19. storočia tu žilo stabilne okolo 500 obyvateľov. V roku 1885 bolo mesto vyhlásené za sídlo departmentu Flores a súčasne bolo premenované na *Villa de la Santísima Trinidad*. V roku 1903 získalo štatút mesta a bolo premenované na svoj súčasný názov. Významnou ekonomickou zložkou mesta je poľnohospodárstvo. Významným je tiež spracovanie a export vlny. V okolí mesta má dôležité miesto aj chov hovädzieho dobytka a oviec.

## Referencie

## Iné projekty

## Externé odkazy
* Informácie pre turistov

Kategória:Mestá v Uruguaji
Kallikles (syn Theokosma)

**Kallikles** () bol grécky sochár v 5. storočí pred Kr.
 
Sochár Kallikles, syn Theokosma z Megary, tvoril pravdepodobne v 2. polovici 5. storočia pred Kr. O jeho sochárskych dielach máme správy len od gréckeho cestovateľa Pausania, ktorý vo svojej sprievodcovskej príručke po Grécku uvádza, že Kallikles, tvorca Diovej sochy v Megare, zhotovil sochy olympijských víťazov, slávneho boxera Diagora z Rodosu, víťaza hier v roku 464 pred Kr. a sochu juniorského boxera Gnathóna z Dipaie, korunovaného olivovým vencom v roku 440 pred Kr. Tieto sochy stáli na posvätnej pôde Olympie.
 
Z Diagorovej sochy sa v Olympii našiel podstavec i s nápisom. Podľa typu písma ho ale datujú na koniec 4. storočia pred Kr. Keďže sa Diagoras mohol pýšiť potomkami, ktorí tiež dosiahli olympijské víťazstvá, je možné, že tento podstavec a jeho nápis (možno aj sochu) v tom období obnovili (podstavce sa bežne po poškodení vymenili). V Olympii sa z podstavcov Diagorovcov zachovali početné trosky východne od Diovho chrámu, ale tiež v blízkosti *eretrijského býka*. 
  
## Referencie a bibliografia

 
Kategória:Sochári starovekého Grécka
La Paz (Uruguaj)

**La Paz** je mesto v Uruguaji. Leží v južnej časti krajiny. Mesto sa nachádza v departmente Canelones. Pri sčítaní ľudu v roku 2011 malo mesto 20 524 obyvateľov. Je vzdialené približne 20 km severne od centra hlavného mesta Montevideo a tvorí tak súčasť metropolitnej oblasti hlavného mesta. Východnú a južnú hranicu mesta tvorí menšia rieka Arroyo Las Piedras.

Mesto bolo založené v roku 1872. Pôvodne sa jednalo o miesto pre rekreačné účely bohatých obyvateľov Montevidea. Keďže sa však v oblasti nachádzajú náleziská mramoru a granitu, začali tieto suroviny lákať nových prisťahovalcov, predovšetkým z Európy. Okrem ťažby nerastov vznikli v meste tiež podniky na spracovanie mäsa. Významnými sa stali tiež miestne vinohrady. V roku 1917 tu vznikol jediný židovský cintorín v krajine. V roku 1957 získalo La Paz štatút mesta.

## Referencie

## Iné projekty

## Externé odkazy
* Stránka mesta 
* Stránka samosprávy

Kategória:Mestá v Uruguaji